钦定古今图书集成/明伦汇编/交谊典/第054卷 > 《与员四等宴序》前人
## 钦定古今图书集成/明伦汇编/交谊典/第054卷 > 《与员四等宴序》前人

自嵇、阮寂寥，伊、班超忽，高筵不嗣，中宵谁赏？古今惜
芳辰者，停鹤轸于风衢；怀幽契者，伫鸾觞于月径。已
矣哉！林壑遂丧，烟霞少对，良会不恒，神交复几。请沃
非常之思，但宣绝代之游。托同志于百龄，求知己于
千载。道之存矣，无乃然乎？人赋一言，俱裁四韵。